இங்கு எதற்கு அரசியல் நிலை என்னும் கேள்வி நம்முள் எழக்கூடும். ஒரு நாட்டை அறிய முற்படும் போதே அதனுள் இது மதசார்பற்ற நாடா மத சார்புடைய நாடா என்னும் கேள்வி எழுகிறது. மதமும் அரசியலும் ஏதோ ஒரு வகையில் பின்னிப் பிணைந்திருக்கிறது. அரசாட்சி காலத்தில் இந்த மதம் அரசியலுடன் கலப்பது சாதாரணமாக நிகழும் விஷயமாக இருந்தது. அதே நேரம் இந்த அரசாட்சி என்பதோ அரசியலின் உருவங்கள். அது இந்தியாவில் மாற்றமடைந்தே வந்திருக்கின்றன. உதாரணத்திற்கு குழுக்களுக்கு ஒரு அரசன் என ஆண்டு வந்ததும், அதைத் தொடர்ந்து மகாராஜன் என்னும் ஆட்சி முறையும் அதற்கு பிறகு ஏகாதிபத்திய ஆட்சியும் என மருவிக் கொண்டே வந்திருக்கிறது. இந்நிலையில் ஒரு மதம் எந்த ஆட்சிமுறையை தன் மதத்திற்கென கொள்கிறது. எது உகந்தது என எடுத்தாள்கிறது ? மதத்திற்குள் ஆட்சிமுறை நிலைப்பெற வேண்டிய அவசியம் என்ன என்பதையும் இந்நூல் உரைக்கிறது.